Document ID: 31999R1606

ΚΑΝΟΝΙΣΜΟΣ (ΕΚ) αριθ. 1606/1999 ΤΗΣ ΕΠΙΤΡΟΠΗΣ
της 22ας Ιουλίου 1999
για τροποποίηση του κανονισμού (ΕΟΚ) αριθ. 220/91 περί των λεπτομερειών εφαρμογής του κανονισμού (ΕΚ) αριθ. 952/97 του Συμβουλίου περί των ομάδων παραγωγών και των ενώσεών τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 952/97 του Συμβουλίου, της 20ής Μαΐου 1997, περί των ομάδων παραγωγών και των ενώσεών τους(1),
Εκτιμώντας:
(1) ότι ο κανονισμός (ΕΟΚ) αριθ. 220/91 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1183/98(3), καθορίζει τις λεπτομέρειες εφαρμογής που αφορούν την οικονομική δραστηριότητα των ομάδων παραγωγών και των ενώσεών τους·
(2) ότι, έχοντας υπόψη τον απολογισμό από την εφαρμογή στη Φινλανδία, πρέπει να εισαχθούν ορισμένες προσαρμογές για τις περιόδους που αφορούν τον υπολογισμό του όγκου της παραγωγής στον τομέα των γεώμηλων, προκειμένου να διευκολυνθεί η σύσταση ομάδων παραγωγών και να καταλήξει σε ικανοποιητική συγκέντρωση της προσφοράς·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαρθρώσεων και γεωργικής ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 220/91 τροποποιείται ως εξής:
1. Ο πίνακας ΙΧ αντικαθίσταται από τον ακόλουθο πίνακα:
"IX. Ομάδες παραγωγών στη Φινλανδία (συμβατική παραγωγή)
ΘΕΣΗ ΠΙΝΑΚΑ "
2. Στην υποσημείωση (5), προστίθεται το ακόλουθο εδάφιο: "Στην περίπτωση της Φινλανδίας, εάν η ομάδα παραγωγών αφορά συγχρόνως τις πατάτες τύπου α) και β), που προβλέπονται στο παράρτημα ΙΧ, ο ελάχιστος όγκος που εφαρμόζεται είναι εκείνος που προβλέπεται για τις πατάτες του τύπου α)."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1999.

Labels: 18
17
19
6